Publication: Magyar Közlöny
Issue: MK-2000-123 (Year: 2000, Number: 123)
Era: 1990-2004
Section: a 42/2000. (XII. 14.) GM rendelethez
Paragraph Index: 59

2. Működésvizsgálat (gabonával) 2.1. A vizsgálathoz Manitoba búzát használnak, amelynek szemcsézete hozzávetőlegesen gömb alakú. Ennek szabványos hektoliter-tömege nem lehet kisebb, mint 80 kg/hl. A búza higroszkópikus egyensúlyban kell hogy legyen a környező levegővel. A II. pont útmutatása szerint hat mérés végzendő. Ha a megvizsgálandó készüléket P, az etalon készüléket N jelöli, akkor a mérés a következő séma szerint kell hogy történjék: Összehasonlítási szám Készülékek sorrendje NP PN NP PN NP PN 2.1.1. A P-vel kapott egyes értékek eltérése azok középértékétől nem haladhatja meg a ± 10 g-ot. 2.1.2. A készülék hibája a hat P-vel kapott adatból képzett átlagérték és a hat N-nel kapott adatból képzett átlagérték különbsége. A hiba nem lehet nagyobb mint ± 10 g. 2.1.3. Ha a megengedett, 2.1.1. és 2.1.2. pontok szerinti hibahatárokat túllépik, akkor a gabona esetleg még túlságosan inhomogén, ilyenkor még egyszer, mintegy 10 órán keresztül szétterítve kell tartani a mérőhelyiségben. Majd meg kell ismételni a 2.1. pont szerinti méréseket. 2.1.4. Ha az eredmény a 2.1.2. pontban megadott hibahatárt túllépi, akkor a készüléket be kell szabályozni. A készüléken leolvasott értékeket a 7 szabályozó szerkezet magasabbra állításával csökkenteni, alacsonyabbra állításával pedig növelni lehet. A 7 szabályzó szerkezet beállítása után a 2.1. pont szerinti mérés megismétlendő.

Source: https://magyarkozlony.hu/hivatalos-lapok/80cbd5776bced831c26b3ae672d4788575657a40/dokumentumok/533661d1700fc3554eda9d679d9690bf4e6e113e/letoltes